**Metodika**

**Izglītības iestāde nodrošina visās apmācības īstenošanas vietās ar apmācības īstenošanu saistīto dokumentu un tehniskā nodrošinājuma esamību**

**Teorētisko vai praktisko nodarbību īstenošanas vietās ir pieejams:**

* **APLIECINĀJUMS** par apmācības grupas uzsākšanu vai tā kopija;
* **IESNIEGUMS** par izmaiņām Apliecinājumā vai tā kopija (ja attiecināms);
* pirms apmācību kupona 2.daļas aizpildīšanas veiktās bezdarbnieku **piemērotības izvērtēšanas rezultāti**;
* **izglītības programma** vai tās kopija, kura ir apstiprināta ar izglītības iestādes vadītāja parakstu;
* izglītības programmas **akreditācijas lapa** vai tās kopija (profesionālā apmācība);
* **izglītības programmas mācību stundu (nodarbību) saraksts** visam izglītības programmas īstenošanas periodam, kas ir apstiprināts ar izglītības iestādes pārstāvja parakstu;
* **ar VTUA vai CSDD saskaņots mācību stundu (nodarbību) saraksts**. Mācību stundu (nodarbību) sarakstu par braukšanas mācību stundām gatavo atsevišķi par katru apmācībā iesaistīto bezdarbnieku vai darba meklētāju (transportlīdzekļu un traktortehnikas vadītāju apmācība);
* **nodarbību uzskaites žurnāls –** tam jābūt aizpildītam un ierakstiem jāsakrīt ar izglītības programmu. Atzīmi par bezdarbnieku nodarbības apmeklējumu veic ne vēlāk kā 20 minūtes pēc nodarbības sākuma.

Nodarbību uzskaites žurnālā tiek atspoguļotas teorētisko priekšmetu mācību stundas;

* **mācību reģistrācijas karte** katram izglītojamajam, kurā atspoguļotas braukšanas mācību stundas (transportlīdzekļu un traktortehnikas vadītāju apmācība);
* **bezdarbnieku nodarbību apmeklējumu parakstu lapas -** izglītības iestāde nodrošina, ka izglītojamie parakstās parakstu lapā par katras nodarbības (mācību stundas) faktisko apmeklējumu. Atzīmi par bezdarbnieka nodarbības apmeklējumu veic ne vēlāk kā 20 minūtes pēc nodarbības sākuma. Bezdarbnieks nedrīkst parakstīties par dalību vēl nenotikušajās nodarbībās un par dalību nodarbībās, kurās nav piedalījies;
* **mācībspēku saraksts** atbilstoši apmācības īstenošanas plānam, kā arī mācībspēku kvalifikāciju apliecinošo dokumentu kopijas;
* **pasniedzēju un braukšanas apmācības instruktoru saraksts** atbilstoši apmācības īstenošanas plānam, kā arī pasniedzēju un braukšanas apmācības instruktoru kvalifikāciju apliecinošu dokumentu kopijas (transportlīdzekļu un traktortehnikas vadītāju apmācība);
* katram bezdarbniekam un darba meklētājam izglītības iestāde nodrošina **strukturētus izdales un mācību materiālus valsts valodā**, kas paredzēti individualizētam mācību procesam (paliek bezdarbnieka īpašumā);
* **rīkojumi** vai to kopijas par bezdarbnieka atskaitīšanu no apmācības, prakses uzsākšanu vai prakses īstenošanas vietas maiņu, prakses vadītāju maiņu (t.i., jebkurām izmaiņām prakses norisē);
* **stipendijas izmaksu apliecinošie dokumenti** vai to kopijas (stipendijas bezdarbniekiem jāizmaksā līdz 15.datumam, izņemot pēdējo apmācības mēnesi);
* bezdarbnieku apmācību **kavējumu attaisnojošie dokumenti**;
* izglītības programmas īstenošanai nepieciešamo **materiālo līdzekļu nodrošinājums** atbilstoši materiāli tehniskās bāzes aprakstam, kas norādīts apstiprinātajā izglītības programmā (tehnoloģiskās iekārtas, aprīkojums un instrumenti);
* **apliecinošie dokumenti** vai to kopijas par bezdarbniekam vai darba meklētājam veikto **veselības pārbaudi** un **pirmās palīdzības sniegšanas kursa apliecinošie dokumenti** vai to kopijas (transportlīdzekļu un traktortehnikas vadītāju apmācība);
* **dokumenti** vai to kopijas, kas apliecina, ka katram bezdarbniekam vai darba meklētājam ir nodrošināta **iespēja vienu reizi kārtot traktortehnikas vai transportlīdzekļa vadītāja kvalifikācijas eksāmenu** VTUA vai CSDD atbilstoši normatīvo aktu prasībām, kā arī nodrošina traktortehnikas vai transportlīdzekļa vadītāja apliecības saņemšanu;
* **dokumenti** vai to kopijas, **kas atspoguļo kvalifikācijas eksāmena vai gala noslēguma pārbaudījuma norises gaitu un tā rezultātus**;
* **rīkojumi** vai to kopijas par apmācības pabeigšanu un iegūto zināšanu apliecinošu dokumentu (mācību reģistrācijas kartes vai sekmju izziņas) izsniegšanu;
* citi ar teorētisko, praktisko nodarbību vai prakses īstenošanu saistītie dokumenti (ja attiecināms).

Izglītības iestāde nodrošina **plakātu izvietošanu**, ievērojot vizuālās identitātes prasības, atbilstoši publicitātes vadlīnijām (plakātu var saņemt filiālē);

atbilstoši publicitātes vadlīnijām ES fondu finansējuma saņēmējiem jāievēro, ka **ikvienā dokumentā**, kas attiecināms uz projekta īstenošanu un paredzēts tā dalībniekiem vai sabiedrībai, izvietojams **vizuālo elementu ansamblis un attiecīgā projekta numurs**.

**Prakses vietās:**

* prakses programma;
* prakses dienasgrāmata. Izglītības iestāde kvalifikācijas prakses laikā nodrošina, ka bezdarbnieks veic ierakstus kvalifikācijas prakses dienasgrāmatā;
* līgums par izglītojamā praksi;
* drošības instruktāžas apliecinājums reģistrācijas žurnālā (vai kopija);
* izglītības iestāde nodrošina plakātu izvietošanu, ievērojot vizuālās identitātes prasības (plakātu var saņemt filiālē);
* citi ar prakses īstenošanu saistītie dokumenti (ja attiecināms).

**Bezdarbniekam un darba meklētājam:**

* pienākums apmācības laikā uzrādīt **personas apliecinošu dokumentu** pēc izglītības iestādes vai NVA pārstāvja pieprasījuma (noteikts līgumā ar bezdarbnieku / darba meklētāju).

**Izglītības iestāde regulāri veic kvalitātes uzraudzību un kontroli visās apmācības īstenošanas vietās, tostarp prakses vietās.**